stanford-oval/wikipedia huggingface dataset:
Champion Jack Dupree
Aiheesta muualla

Champion Jack Dupree  AllMusicissa (englanniksi)
Kuvitettu diskografia
Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Suomi (KANTO)  Belgia  Yhdysvallat  Alankomaat  Puola 
Taiteenala:  Discography of American Historical Recordings  Grammy Awards  MusicBrainz 2 
Henkilöt:  BMLO  Deutsche Biographie  DDB  Trove 
Muut:  Europeana  SNAC  IdRef
Rentenmark

Papiermarkkapinoja tuhotaan Rentenmarkin ilmestyttyä.
Yhden Rentenpfennigin kolikko vuodelta 1923.
Rentenmark (lyhenne RM) oli Saksassa 15. marraskuuta 1923 hyperinflaation torjumiseksi käyttöön otettu valuutta. Yksi Rentenmark jakautui 100 Rentenpfennigiin.
Rentenmark korvasi  paperimarkan (saks. Papiermark). Ensimmäisen maailmansodan jälkeen  Saksa kärsi vakavasta talouskriisistä. Valtiolla ei ollut kultareserviä valuutan takaamiseksi, joten Rentenmarkan liikkeelle laittanut pankki Rentenbank kiinnitti maita ja teollisuustuotteita 3.2 miljardin edestä uuden valuutan takaamiseksi. Valuutan ilmestyessä 1 Rentenmark vastasi 1012 (biljoonaa) paperimarkkaa, jolloin sen vaihtokurssiksi tuli 4,2 RM yhtä Yhdysvaltain dollaria kohti.
Yleisö hyväksyi sen ja se auttoi tehokkaasti inflaation torjumisessa. Seuraavaksi lailliseksi maksuvälineeksi tuli 30. elokuuta 1924 Reichsmark ja sen arvo vastasi Rentenmarkia.
Rentenmark oli osa Hjalmar Schachtin valuuttapolitiikkaa, jonka tarkoituksena oli lopettaa Saksan hyperinflaatio yhdessä kansleri Gustav Stresemannin ja talousministeri Hans Lutherin harjoittaman talouspolitiikan kanssa. Valuutta jätettiin käyttöön Reichsmarkin rinnalle ja viimeiset Rentenmark-setelit olivat käyttökelpoisia vuoteen 1948 saakka.
Setelit

Seteleitä laskettiin liikkeelle seuraavan kokoisina: 1, 2, 5, 10, 50, 100, 500 sekä 1000 Rentenmarkia
Kolikot

Kolikoita laskettiin liikkeelle seuraavan kokoisina: 1, 2, 5, 10 ja 50 Rentenpfennigiä sekä 1 ja 3 Rentenmarkia.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Dopamiinireseptori

Dopamiini on keskushermoston välittäjäaine.
Dopamiinireseptorit ovat merkittävä ryhmä metabotrooppisia G-proteiinikytkentäisiä reseptoreja selkärankaisten keskushermostossa. Välittäjäaine dopamiini on dopamiinireseptorejen ensisijainen endogeeninen ligandi.
Dopamiinireseptorit ovat vuorovaikutuksessa monissa neurologisissa prosesseissa, mukaan lukien motivaatiossa, mielihyvässä, kognitiossa, muistamisessa, oppimisessa ja liikkeiden hienosäädössä, kuten myös neuroumpieritysjärjestelmäviestinnän moduloinnissa. Epänormaali dopamiinireseptorien viestintä ja dopaminergisten hermojen toiminta on yhteydessä useisiin neuropsykiatrisiin häiriöihin. Tästä syystä dopamiinireseptorit ovat yleinen neurologisten lääkkeiden vaikutuskohde; antipsykootit ovat usein dopamiinireseptori antagonisteja ja psykostimulantit ovat tyypillisesti välillisiä dopamiinireseptori agonisteja.
Dopamiinireseptorien alatyypit

Tunnetaan ainakin viisi dopamiinireseptorien alatyyppiä D1, D2, D3, D4 ja D5. Näistä D1 ja D5 kuuluvat D1-kaltaiseen reseptoriperheeseen, kun taas D2, D3 ja D4 kuuluvat D2-kaltaiseen reseptoriperheeseen. On olemassa viitteitä D6 ja D7 dopamiinireseptorejen olemassaolosta, mutta niitä ei ole vielä lopullisesti tunnistettu.
Globaalilla tasolla D1-reseptoreita on laajalti ilmaistuna kautta aivojen. Lisäksi D1−2 alityyppejä löytyy 10-100 kertaa tiheämmin kuin D3−5 alityyppejä.
| Reseptori | Geeni | G-proteiini | Mekanismi | Tehtävä | Ligandit |
| --- | --- | --- | --- | --- | --- |
| D1 | DRD1 (Arkistoitu – Internet Archive) | Gαs | Adenylaattisyklaasi ↑ cAMP ↑ Proteiinikinaasi A ↑ |  Hermosolujen kasvu ja kehitys  Käyttäytymisreaktioiden välitys  D2-reseptorin modulointi |  Dihydreksidiini  SCH-23,390 |
| D2 | DRD2 (Arkistoitu – Internet Archive) | Gαi | Adenylaattisyklaasi ↓ cAMP ↓ |  Tarkkailu  Skitsofrenia  Synaptinen plastisuus  Muistijäljen syntyminen  D2Sh moduloiva presynaptinen autoreseptori  vaikuttaa dopamiinin synteesiin, varastointiin ja vapautumiseen synapsiin  D2Lh klassinen postsynaptinen reseptori joka välittää tietoa  viesti voi olla joko kiihottava tai vaimentava |  Antipsykootit  LSD  Piribediili  L-741,626  Raklopridi |
| D3 | DRD3 (Arkistoitu – Internet Archive) | Gαi | Adenylaattisyklaasi ↓ cAMP ↓ |  Kognitio  Tunteet  Skitsofrenia  Päihderiippuvuus  Parkinsonin tauti  Masennus |  8-OH-PBZI  PF-219,061  Piribediili  SB-277011-A |
| D4 | DRD4 (Arkistoitu – Internet Archive) | Gαi | Adenylaattisyklaasi ↓ cAMP ↓ |  ADHD  Skitsofrenia  Parkinsonin tauti  Kaksisuuntainen mielialahäiriö  Addiktiokäyttäytyminen  Syömishäiriöt  Uutuudenhakuisuus  Kognitiivinen kehitys |  A-412,997  Klotsapiini |
| D5 | DRD5 (Arkistoitu – Internet Archive) | Gαs | Adenylaattisyklaasi ↑ cAMP ↑ |  Esiintyy limbisessä järjestelmässä |  Dihydreksidiini |
Dopamiinireseptorien rooli keskushermostossa

Dopamiinireseptorit kontrolloivat hermoston viestintää, joka moduloi useita tärkeitä käyttäytymisen osa-alueita, kuten spatiaalityömuistia. Vaikka dopamiinireseptoreita on levinnyt varsin laajalle, on aivojen eri alueilla eri reseptorityyppejä eri määrä, todennäköisesti heijastaen eri toiminnallisia rooleja.
Aiheesta muualla

Kuvia tai muita tiedostoja aiheesta Dopamiinireseptori Wikimedia Commonsissa
Getaway Car

| ”Getaway Car” Taylor Swift |
| --- | --- | --- |

Singlen tiedot
 Albumilta: Reputation
 Studio : Rough Customer (Brooklyn)
 Julkaistu: 11. marraskuuta 2017 (julkaisu albumilla)   7. syyskuuta 2018 (single)
 Formaatti: digitaalinen, suoratoisto
 Tekijä(t): Taylor Swift   Jack Antonoff
 Tuottaja(t): Swift   Antonoff
 Tyylilaji: synthpop
 Kesto: 03.53
 Levy-yhtiö: Big Machine
Taylor Swiftin muut singlet
| ”Delicate” 2021 | ”Getaway Car” 2021 | ”Me!” 2022 |
Getaway Car on yhdysvaltalaisen laulaja Taylor Swiftin kappale vuoden 2017 albumilta Reputation. Swift kirjoitti ja tuotti kappaleen muusikko ja tuottaja Jack Antonoffin kanssa. ”Getaway Car” on synthpop-kappale, joka kertoo lyhyestä tuhoon tuomitusta romanssista.
Kappale julkaistiin singlenä vain Australiassa ja Uudessa-Seelannissa 7. syyskuuta 2018 Reputation Stadium Tour -kiertueen tullessa maihin. Single ei menestynyt listoilla, mutta on sittemmin saanut kulta- tai platinalevyn sertifikaatin useista maista. Se on myynyt kolminkertaista platinaa Australiassa ja platinaa Isossa-Britanniassa.
Tyyli ja sanoitukset

”Getaway Car” on synthpop-kappale. Kappaleen sanoitukset kertovat lyhyestä ja tuhoon tuomitusta romanssista, johon laulaja ryhtyi päästäkseen pois edellisestä parisuhteestaan. Siinä käytetään metaforana rikosta ja pakomatkaa. Laulaja vertaa itseään ja poikaystäväänsä Bonnien ja Clyden tarinaan. 
Kappaleen on tulkittu mediassa kertovan Swiftin paljon huomiota saaneesta lyhyestä suhteesta näyttelijä Tom Hiddlestonin kanssa kesällä 2017.
Vastaanotto

”Getaway Car” -kappaletta verrattiin mediassa Swiftin edellisen albumin 1989 kappaleisiin, etenkin kappaleeseen ”Out of the Woods”. Molemmat ovat Swiftin ja Antonoffin tekemiä synth pop -kappaleita, joiden äänimaailma ja tuotanto ovat samantyylinen.
Kappale sai kriitikoilta ja yleisöltä hyvää palautetta. Monet pitivät kappaletta yhtenä Reputation-albumin parhaista. Vuonna 2024 Variety-lehti laittoi kappaleen sijalle 5 Swiftin parhaiden kappaleiden listalla. Kappaleesta on tullut suosittu myös fanien keskuudessa.
Hyvistä arvioista huolimatta ”Getaway Car” menestyi kaupallisesti heikommin kuin monet Swiftin muista singleistä. Se ei alun perin noussut Australian viralliselle singlelistalle. Kappale oli kuitenkin Australiassa digitaalisten kappaleiden listan sijalla 33 vuonna 2018. Sen suosio kasvoi myöhemmin ja se nousi virallisen listan sijalle 96 vuonna 2024.
Uudessa-Seelannissa se oli Hot Singles -listan sijalla 9 vuonna 2018.
Listasijoitukset

| Maa ja lista | Korkein sija |
| --- | --- |
 Australia (ARIA Charts, digitaaliset singlet): 33
 Uusi-Seelanti (Recorded Music NZ): 9

| Maa ja lista | Korkein sija |
| --- | --- |
 Australia (ARIA Charts): 96
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 3x platinaa | Australian Recording Industry Association |
|  Brasilia | kultaa | Pro-Música Brasil |
|  Espanja | kultaa | Productores de Música de España |
|  Iso-Britannia | platinaa | British Phonographic Industry |
|  Uusi-Seelanti | platinaa | Recorded Music NZ |
Aiheesta muualla

Getaway Car YouTubessa
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Lämpöpuu

Lämpöpuu eli lämpökäsitelty puu on lämpömodifioitua puutavaraa, jolla on tavallisen puutavaran ominaisuuksiin verrattuna parempi lahonkestävyys, suurempi lämmöneristävyys ja alhaisempi kosteuseläminen. Sitä käytetään erityisesti puutarharakenteisiin, saunoihin, sekä sisä- ja ulkoverhouksiin. Lämpöpuun erottaa sen ruskeasta väristä ja savumaisesta tuoksusta.
Tuotantoprosessi

Lämpökäsittely kestää yleensä noin viisi vuorokautta, jolloin puun lämpötila nostetaan vähitellen lämpötilaan 190–220 °C ja vähitellen lasketaan takaisin normaalilämpötilaan. Prosessin etenemistä säädellään kuuman ilman ja vesihöyryn avulla. Puun rakenne muuttuu, sillä sen sidosaineena toimiva ligniini alkaa hajota ja puusta poistuu vettä sekä uuteaineita kuten pihkaa, terpeenejä ja formaldehydejä. Puun rakenteessa tapahtuvat muutokset riippuvat käsittelyn lämpötilasta, kestosta, lämpötilan noston nopeudesta ja puun kosteuspitoisuudesta. Lisäksi eri puulajit käyttäytyvät lämpökäsittelyssä eri tavoin.
Puulajit

Suomessa lämpökäsitellään pääosin mäntyä, metsäkuusta, koivua, haapaa, myös tervaleppää, saarnea, lehtikuusta, pyökkiä ja eukalyptusta lämpökäsitellään. Puulajien välisiin eroihin vaikuttavat esimerkiksi puiden solu- ja huokosrakenne, sekä kemiallisten entsyymien määrä.
Vaikutus puun ominaisuuksiin

Lämpökäsittely vaikuttaa puun kemialliseen rakenteeseen ja sitä kautta puun ominaisuuksiin. Muutos riippuu lämpökäsittelyasteesta.
puun tasapainokosteus alenee, kosteuseläminen pienenee, sään- ja lahonkesto-ominaisuudet ja lämmöneristyskyky paranevat
puu värjäytyy läpikotaisin ruskeaksi ja puun massa vähenee
puun pinta kovenee ja se sälöytyy helpommin
puutavaran halkaisulujuus riippuen lämpökäsittelylämpötilasta alenee noin 50 % ja taivutuslujuus alenee 10–20%
Puun liimaaminen vaikeutuu
Ympäristöystävällisyys

Lämpöpuuta voidaan pitää ympäristöystävällisenä, sillä sen valmistusprosessissa käytetään ainoastaan lämpöä ja vesihöyryä. Prosessissa ei käytetä ympäristölle haitallisia kemikaaleja, eikä puuhun lisätä mitään kemikaaleja, kuten painekyllästettäessä. Toisaalta lämpökäsittely vaatii energiaa, jonka tuottaminen aiheuttaa hiilidioksidipäästöjä. Rakennusosan elinkaaren päättyessä lämpöpuu voidaan hyödyntää energiantuotannossa tai hävittää muilla tavoin, kuten normaali puutavara. Tuotannossa syntyy paikallisesti haitallisia kaasuja, kun puuta "poltetaan" eli lämpökäsitellään.
Käyttökohteet

Käyttökohde riippuu voimakkaasti lämpökäsittelyasteesta. Miedoimmin lämpökäsitellyt puut (alle 190 °C) muuttavat miedosti väriä ja säilyttävät pääosan lujuudestaan, ja muut positiiviset ominaisuudet lisääntyvät hiukan. Voimakkaasti käsitellyt puut (yli 210 °C) menettävät suuren osan lujuudestaan, mutta lahonkesto- ja elämisominaisuudet paranevat huomattavasti. Lämpöpuun käyttökohteita ulkona ovat puutarhakalusteet, terassilaudoitukset, ovet ja ikkunat, rakennusten ulkoverhous, meluaidat, ja puisto- ja leikkikenttärakennelmat. Jatkuvaan vesikosketukseen se ei kuitenkaan sovellu. Sisätiloissa lämpöpuuta käytetään huonekaluihin, lattioihin, erilaisiin tasoihin, sisäverhoukseen ja saunan sisustukseen.
Aiheesta muualla

HJT-Holz Oy (lämpökäsitellyn puun valmistaja) (Arkistoitu – Internet Archive)
Oy Suomen Lämpöpuu Oy (lämpökäsitellyn puun valmistaja) (Arkistoitu – Internet Archive)
Oy Lunawood Ltd (lämpökäsitellyn puun valmistaja) (Arkistoitu – Internet Archive)
Laatu Lämpöpuu, lämpökäsitellyn puun maahantuoja (Arkistoitu – Internet Archive)
Oy SWM-Wood Ltd (lämpökäsitellyn puun valmistaja)
StoraEnso (lämpökäsitellyn puun valmistaja)[vanhentunut linkki]
Jartek Invest Oy (lämpökäsittelykamarien valmistaja)
Al-Hujurat

Jae 49:13 saksan kielellä Saksan Penzbergissä sijaitsevan Islamilaisen keskuksen seinässä suuran Al-Fatiha jälkeen.
Al-Hujurat (arab. الحُجُرات‎, al-ḥujurāt, suom. Huoneiden suura) on Koraanin 49. suura ja luokitellaan medinalaiseksi. Suura sisältää 18 jaetta.
Sisältö

Jakeet 1-7 antavat ohjeita profeetan puhuttelemisesta. Niitä selitetään tapahtumilla, jotka sattuivat "lähetystöjen vuonna" 630 Mekan valtauksen jälkeen. Ibn Ishaq kertoo, että kun ensimmäinen lähetystö astui Medinassa moskeijaan, he huusivat profeetalle, joka oli sen takana sisähuoneissaan: "Tule luoksemme, Muhammad!" Tämä kovaääninen huuto ärsytti profeettaa. Tämän johdosta laskeutuivat alas seuraavat Koraanin jakeet:
4. Useimmat niistä, jotka kutsuvat sinua pois sisähuoneista, ovat totisesti ymmärrystä vailla. 

5. Ja jos he odottaisivat kärsivällisesti siksi, kunnes sinä tulet heidän luokseen, olisi se varmasti heille parempi; niin, Jumala on anteeksiantavainen, armollinen.
Jakeet 9-12 käsittelevät uskovien keskinäisiä riitoja.
Jakeet 14–18 toteavat, että beduiinit ovat vielä kaukana oikeasta uskosta.
Suura 49 arabialaisena resitaationa
Murtoo

Murtoo  on alun perin suomalainen nimitys Suomessa havaitulle moreenimuodostumalle. Muodostumat ovat yleensä kolmion tai V-kirjaimen muotoisia moreenista ja kivistä koostuvia maaston kohomuotoja. Ne ovat vaikeita havaita maastossa liikuttaessa ja ne havaittiinkin vasta laserkeilauskartoista.
Maantietoa

Murtoo-muodostumia on toistaiseksi etsitty Suomesta ja Ruotsissa laajoilta testialueilta, jotka sijaitsevat Fennoskandian mannerjäätikön keskusalueella. Muodostumat esiintyvät parvina ja sen vuoksi voidaan puhua murtoo-kentistä. Ensimmäisessä etsinnässä todettiin Ruotsista ja Suomesta yhteensä 564 murtoo-kenttää. Vaikka kummastakaan maasta ei olla tutkittu vielä kaikkia alueita, on nyt jo löytynyt murtoo-kenttien keskittymiä. Niitä esiintyy Suomessa erityisen tiheästi Satakunnassa ja Hämeessä sekä Keski-Pohjanmaalla ja pohjoisen Saimaan ympäristössä. Ne vastaavat Itämeren virtauskielekkeen ja Järvi-Suomen virtauskielekkeen vaikutusalueita. Sen sijaan Näsijärvi–Jyväskylän ja Pohjois-Karjalan virtauskielekkeen alueilta on niitä löytynyt vähän. Ruotsin puolella ovat murtoo-kentät jakautuneet tasaisemmin. Alueella, joka käsittää seudut Keski-Ruotsista Lappiin, esiintyvät kentät melko tasaisesti jakautuneena ympäristöissään. Suurin kenttätiheys on Keski-Ruotsissa aivan Keski-Ruotsin reunamuodostumien pohjoispuolella.
Muodostumisteoria

Murtoot muodostuivat viimeisen Veiksel-jääkauden loppuvaiheessa. Ne liittyvät ilmeisesti mannerjäätikön nopeaan sulamiseen, jossa jäätikön pohjalla virtaava vesi osallistui moreenimuodostuman muotoiluun. Muodostumat ovat syntyneet jäätikön reunan takana, mutta ennen jäätikköjokitunnelien pääasiallista toiminta-aluetta. Myös jäätikön liike vaikuttaa siihen, mihin suuntaan muodostuman terävä kärki osoittaa. Murtoon rakenne koostuu moreenin kaltaisesta maa-aineksesta, jossa on mukana myös jonkin verran lajittunutta ainesta.
Murtoon muotoa voidaan kutsua teräväkärkiseksi ja sen kärki osoittaa mannerjäätikön virtaussuuntaan päin. Kärki on usein myös murtoon korkein kohta, josta sen pinta laskee kohti jäätikön tulosuuntaa. Kärjen kummallakin puolella on vinosti sivulle päin leviävät sivut, joiden reunat ovat rinteiset. Murtoon kärjestä leviää siis taakse päin kolmiomainen muoto, jonka kanta sulautuu lopuksi saman korkuisena ympäristöönsä. Useimpien murtoiden pinta-ala on alle 5 000 neliömetriä (m²), mutta myös alaltaan 5 000–10 000 m² murtoita esiintyy yleisesti. Pinta-alan ylärajaa ei toistaiseksi tiedetä. Murtoon kärjen korkeus on yleensä 1,9–4,1 metriä keskiarvolla 3,2 metriä. Murtoon pituus on yleensä 42–92 metriä keskiarvolla 75 metriä, ja leveys 52–106 metriä keskiarvolla 85 metriä. Toistaiseksi suurin korkeus on ollut 15,8 metriä, suurin pituus 427 metriä ja leveys 355 metriä. Kukin tulos voi kuulua eri murtoo-esiintymälle.
Historiaa

Murtoot löysivät Turun yliopiston tutkijat Joni Mäkinen ja Kari Kajuutti . Koska muodostumat ovat maastossa liikkujan vaikeasti havaittavissa, he löysivätkin ne laserkeilauskarttoja tutkittaessaan 2010-luvulla. Ne on nimetty Nokian Myllykylän löytöympäristönsä mukaan ”murtooksi”, sillä esiintymän itäpuolella  sijaitsi Murtoon talo ja Murtoonjärvi . Ne on ensimmäisen kerran kuvailtu tieteellisessä artikkelissa vuonna 2019. Samalla tutkittiin niiden levinneisyyttä hyödyntäen Ruotsissa ja Suomessa samanlaisesti toteutettuja laserkeilauskarttoja. Murtoita on löydettiin erityisen paljon Ruotsista.
Aiheesta muualla

Metsästä löytyi tuntematon muodostelma, Tiedetuubi (valokuvia)
Seppälä, Matti V.J.: Murtoo, a Finnish name for a new glacial landform: diamond-shaped morainic topography, Glasiaalitopografia, viitattu 25.8.2021
HK: Murtoo uusi geologinen löytö Lauhanvuori-Hämeenkangas Geoparkin alueella, Hämeenkankaantie
Operaatio Margarethe

Operaatio Margarethe oli peitenimi Saksan toisen maailmansodan aikana 19. maaliskuuta 1944 toteuttamalle Unkarin miehitykselle. Unkarilaiset olivat tehneet tunnusteluja liittoutuneiden kanssa sodasta irrottautumiseksi ja Saksassa heitä oli alettu pitää epäluotettavina liittolaisina. Miehitystä oli alettu valmistella heti Italian antauduttua syyskuussa 1943. Unkarin mahdollinen antautuminen olisi uhannut Saksan asemaa Romaniassa ja Balkanilla. Adolf Hitler sai taivuteltua Unkarin valtionhoitajalta Miklós Horthylta hiljaisen hyväksynnän miehitykselle ennen sen toteuttamista. Itse miehitys vei vain muutaman tunnin, eivätkä unkarilaiset tehneet vastarintaa. Miehityksen jälkeen perustettiin saksalaisten kanssa yhteistyötä tehnyt pääministeri Döme Sztójayn hallitus. Viimeiset saksalaisjoukot poistuivat Unkarista vasta 4. huhtikuuta 1945 Neuvostoliiton joukkojen etenemisen tieltä.
Tausta

Unkarissa oli alettu suunnitella sodasta irrottautumista Saksan alettua kärsiä vastoinkäymisiä toisessa maailmansodassa. Unkarin pääministeriksi oli vuonna 1942 noussut kansallissosialismia vieroksunut Miklós Kállay, joka teki jo varhain tunnusteluja länsivaltojen kanssa. Britannian sanoma kuitenkin oli, että neuvotteluihin ryhdyttäisiin vain ehdottoman antautumisen jälkeen. Saksalaiset saivat tietää unkarilaisten tunnusteluista, minkä lisäksi heitä häiritsi unkarilaisten suhtautuminen juutalaiskysymykseen. Unkarilaiset eivät olleet suostuneet toimimaan maansa juutalaisvähemmistöä vastaan Saksan vaatimuksista huolimatta. Huhtikuussa 1943 Unkarin valtionhoitaja amiraali Miklós Horthy lensi tapaamaan Adolf Hitleriä ja Joachim von Ribbentropia Klessheimin linnaan lähelle Salzburga. Horthy halusi Saksan palauttavan itärintamalla taistelleet unkarilaisjoukot Unkariin, mutta asian käsittelyn sijaan hän joutui Hitlerin syytösten kohteeksi. Hitlerin mukaan Unkarin armeijan suoritukset olivat kurjia, minkä lisäksi hän vaati Kállayn erottamista. Ribbentropin mukaan Unkarin juutalaiset oli puolestaan surmattava tai lähetettävä keskitysleireille. Horthy ei myöntynyt vaatimuksiin, vaan puolusti pääministeriään ja selitti maan juutalaiskysymyksen olevan Unkarin sisäinen asia. Hän vakuutti kuitenkin, että Unkari pysyisi Saksan liittolaisena niin kauan, kun hän itse eläisi. Unkarilaisia joukkojaan hän ei saanut takaisin itärintamalta.
Kállay toivoi edelleen irtautumista sodasta. Italian antautuminen syyskuussa 1943 herätti toivoa liittoutuneiden etenemiselle Balkanille. Brittien neuvottelija oli lisäksi ehdottanut pian Italian antautumisen jälkeen, että sopivalla hetkellä Unkarin olisi julkisesti ilmoitettava antautumisesta ehdoitta ja sillä välin jarruttaa ja sabotoida yhteistyötä Saksan kanssa. Unkarin Lissabonin lähettiläs antoi lokakuussa hallituksensa suostumuksen ehdoille, mutta suunnitelmat vesittyivät, kun liittoutuneiden eteneminen Italiassa juuttui Rooman eteläpuolelle. Länsiliittoutuneiden sijaan maata lähestyivät Neuvostoliiton joukot, joiden kanssa unkarilaiset eivät kuitenkaan halunneet neuvotella. Kállay oli ajautunut poliittiseen umpikujaan, minkä jälkeen ainoa vaihtoehto oli vahvistaa puolustuksia Karpaateilla ja toivoa Neuvostoliiton joukkojen hyökkäävän muilla suunnilla ajan ostamiseksi.
Operaation valmistelu

Saksassa oltiin hyvin perillä siitä, että Unkariin ei voitu luottaa liittolaisena. Italian antautuminen teki mahdolliseksi Saksan muiden liittolaisten, kuten Suomen, Unkarin ja Romanian seurata Italian esimerkkiä, jolloin alettiin valmistella Unkarin mahdollista miehitystä. Miehityssuunnitelma valmistui jo syyskuun aikana ja se sai peitenimen operaatio Margarethe. Operaation toimeenpanolle ei katsottu vielä tuolloin olleen välitöntä aihetta. Unkarin miehitys olisi sitonut joukkoja, joita tarvittiin muualla. Marraskuussa 1943 Saksan ulkoministeriön virkamies Edmund Veesenmayer laati ulkoministeri von Ribbentropille raportin, jonka mukaan Unkarin tilanne vaati päättäväistä toimintaa. Veesenmayer oli tavannut Budapestissa unkarilaisen äärioikeiston poliitikkoja ja hän piti mahdollisena poliittista ratkaisua. Horthy oli kuitenkin eristettävä ”taantumuksellisista” neuvonantajistaan. Helmikuuhun 1944 mennessä neuvostojoukot olivat kuitenkin saavuttaneet eteläisellä rintaman osuudella huomattavia voittoja, mikä pakotti saksalaiset jouduttamaan operaatio Margarethen valmisteluja. Unkarin mahdollinen antautuminen olisi saartanut Romanian ja vaarantanut Saksan aseman Balkanilla. Hitler antoi operaation toteuttamisen ohjeet 28. helmikuuta. Niiden mukaan miehitykseen ryhdyttäisiin 19. maaliskuuta.